bekkeveronika
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Kjempefamilien,Veronikaslekta
Bekkeveronika er en flerårig urt i maskeblomstfamilien. Plantene er som regel liggende med tjukk, saftig stengel og ganske store blader. De lyserøde blomstene sitter i klaser i bladhjørnene. Bekkeveronika er vanligst på Østlandet, men finnes til Nordland.
Utseende Bekkeveronika har ganske kraftig, saftfylte stengler som helst ligger på bakken. Stengelene er mellom ti og førti centimeter lange. Bladene er snaue, eggforma og har runde tenner i kanten. Bladene sitter to og to på stengelen. Blomstene sitter i ganske glisne klaser i bladhjørnene.Blomstene er lyseblå eller blå med noen mørkere striper inn mot den lyse ringen innerst i krona. Blomsterkrona er svakt asymmetrisk; den nedre av de fire flikene er litt smalere enn de andre. Frukten hos bekkeveronika er kapsler som er lengre enn breie. Utbredelse Bekkeveronika finnes ved bekkekanter, i grøfter, ved vannkanter og i fuktig beiter. Denne arten er ganske vanlig på Østlandet fra sørlige Østfold og Lillesand i Agder nordover til Vang og Sør-Fron i Oppland og Åmot i Hedmark. Bekkeveronika finnes spredt på Vestlandet og videre langs kysten til sør i Nordland. Les mer i Store norske leksikon veronika maskeblomstfamilien